Marfű város 
2015. évi Marketing kommunikációs terve
Bevezetés
Martfű város Integrált Városfejlesztési Stratégiája és  Városmarketing Stratégiája  hosszú távra fogalmazza meg azokat a kínálati és kommunikációs célokat, melyek megvalósítása eredményeként 2030- ra Martfű versenyképes iparvárossá, élhető zöld és termál várossá válhat. A hosszú távú célokat évről évre kell megvalósítani, figyelembe véve a város és a makro- és mikrokörnyezetében bekövetkező változásokat, amelyek esetenként a stratégiai tervek újragondolását is eredményezhetik, valamit a város teherbíró képességét. Minden fejlesztés tervezésével és  a tervek megvalósításával azt az alapvető célt kell szem előtt tartani, hogy a városban élő lakosság életkörülményei évről évre javuljanak.
A marketing kommunikáció a célcsoportok tájékoztatásának, befolyásolásának, bizalmuk megszerzésének és megtartásának eszköze. A városmarketing célcsoportjai: a martfűi lakosság, a város működéséhez nélkülözhetetlen tényleges és potenciális gazdaság szereplők, valamint a városba látogató turisták. 
Martfű Városmarketing Csoportja fontosnak tartja a megkezdett marketing munka folytatását, a tervszerűen és nem ad hoch megvalósuló marketing munkát. Ennek érdekében a város 2015. évi költségvetésének és talán a regionális EU-fejlesztések a TOP ismeretében javasolja a már meglévő hosszú távú stratégiát középtávú tervekre lebontani és 2015. első negyedévében összeállítani a marketing kommunikációs tervet 2015-2018. évekre. Ennek birtokában, a további években már csak az éves programokat kell megtervezni.
A 2014. év több szempontból nem kedvezett a következő évre történő tervezési munkának:
· a megbízás és a csoport létrehozása a maitól eltérő döntéshozatali körülményei között született,
· a település következő évi költségvetési lehetőségeit a megelőző év végén még egyáltalán nem lehet látni,
· az EU-s fejlesztések forrásairól még nem született meg a legfelső döntés. 
Ezen körülmények ismeretében a most vázolt marketing kommunikációs program csomag egy ajánlati terv, amelyben felsoroljuk az IVS-ben és a Városmarketing Stratégiában már jóváhagyott fejlesztési elképzeléseket, kiegészítve ezeket a lakosság igényeit tükröző javaslatokkal, amelyek a képviselő-testület elbírálása és döntése alapján, prioritási sorrendet felállítva valósulhatnak meg, a 2015. évi költségvetéshez igazodva. 
Az alábbi felsorolás a megvalósítható, lehetséges fejlesztési programokat tartalmazza 2015-re. Ezek közül valamely programok, vagy egyéb programok megvalósítását kívánja a marketing kommunikáció segíteni a sajátos eszközeivel, melyeket az alábbi táblázat összegez.
	Iránya/
célcsoportja
	Célja
	Eszköze
	Időbelisége

	Lakosság
	bizalomerősítés,
tájékoztatás, informálás, 
identitás erősítés,
	PR cikkek, 
lakossági fórumok, rendezvényekhez kapcsolódó kommunikáció, közösségi oldalak
	évente 2-3 írás,
szokás szerint
táblák, sajtó
folyamatos, 

	Gazdasági szereplők
	ismertség növelés,
kapcsolaterősítés,
adatgyűjtés
	Hírlevél, honlap
személyes – fórum vagy látogatás.
	rendszeres időközönként,

	Turisták
	figyelemfelkeltés, ismertség növelés.
	Régiós kiadványok,
honlap
	kiállításokon, 
folyamatosan,


Fejlesztési javaslatok és azok kommunikációs feladatai Martfű város 2015-re tervezhető fejlesztési koncepciójában
A fejlesztések folyamatos kommunikálása a Városmarketing tervben meghatározott három célcsoport felé (lakosság, turizmusban érintettek, a gazdasági élet szereplői) történik, melynek felelőse a marketing csoport.
. Fejlesztések kommunikációja a lakosság irányában:
1. Megjelenés, arculat, kötődés
· A városi honlapon és újságban rendszeres cikkek, a honlapon kisfilmek megjelenése, melyek az itt élők városhoz kötődését erősítik, (személyek, közösségek, történetek felkutatása, hagyományőrző rendezvények népszerűsítése, ezek folyamatos kommunikálása)
Városismertető film készítése az alábbiak szerint: 
· Image film (5-6 perc): A pozitív város imázs kialakításának egyik hatékony eszköze, a város környezeti megítélését fejlesztő üzenetekkel, információkkal. 
· Gazdasági lehetőségeket bemutató film (3-4 perc)

· Turisztikai értékeket közvetítő film (3-4perc)  
           A 3 kisfilm tervezett költsége összesen: 150 ezer Ft + áfa
· Egységes arculatú közterületi tájékoztató táblák, utca névtáblák a 2015. évi tervezett költségvetés szerint, illetve Leader pályázat benyújtásával. 
· Köztéri bútorok (padok, szemetesek) kihelyezése, a régiek felújítása a vasútállomásnál, a MÁV- al történő egyeztetéssel, melynek tervezett költségeit a 2015.évi költségvetés tartalmazza. 
· Lehetőség szerint városi Kertészet kialakítása, pályázati kiírás esetén a képviselő testületi döntés a beadásról. 
0. Közlekedés, a mindennapok kényelme 
· Helyi buszjárat kiterjesztése szélesebb körben szolgálva a városlakók igényeit (temetőjárat, idős emberek orvoshoz közlekedése, iskolabusz további bővítése). Megvalósításához a  KMKK (Közép Kelet Magyarországi Közlekedési Zrt. Szolnoki Területi Igazgatóságával) történő egyeztetés  szükséges.  
· Kamionparkoló kialakítása korszerű feltételekkel, vállalkozói tőke bevonásával. 
· Az egészségügyi szolgáltatások igénybevételét könnyítő telefonos időpont egyeztetés kidolgozása, Dr. Solt Magdolna intézményvezető főorvossal egyeztetve.
· A Rákóczi út burkolat felújítása tekintetében tárgyalásokat kell kezdeményezni a Magyar Közút Szolnoki Területi Igazgatóságával, a KKK-val,esetleges társfinanszírozással, ezzel együtt a közvilágítás javítása. 
0. Szabadidős tevékenységek 
· Pályázati lehetőség esetén szabadidős tevékenységek körének bővítése (pl. extrém sportok, szabadtéri kosárpálya, gördeszkázás, mini golf pálya, „kondi” park). A pályázat benyújtásáról esetleges önerőről a Képviselő- testület külön határozattal dönt.
· Városképi szempontból meg kell vizsgálni  Graffiti fal kialakításának lehetőségét.
II. Fejlesztések kommunikációja a gazdasági szereplők irányában:
· Folyamatos kapcsolat ápolása az önkormányzat és a településen működő vállalkozások között, biztosítva ezzel az információáramlást.
· Vállalkozói fórumok szervezése
· Rendszeres informálódás, mely a vállalkozások kérdéseit, igényeit hivatott felmérni, az önkormányzattal való együttműködésük érdekében (online kérdőívekkel)
· Városi honlapon martfűi cégek bemutatása újságcikkben, kisfilmben, belső és külső PR célokat szolgálva. 
· A város lehetőségeinek, versenyelőnyeinek hangsúlyozása a potenciális befektetők felé (iparterület).
· Potenciális gazdasági kapcsolatok felderítése, mely az önkormányzat közreműködésében új gazdaságfejlesztő, munkahelyteremtő lehetőségeket céloz meg. 
Költségvetési forrást nem igényel. Felelős: Média Csoport.   
Fejlesztések kommunikációja a turizmus irányában:

           A város természeti értékeinek folyamatos kommunikálása, a városi honlapon és régiós kiadványokban is.
         Versenytársak figyelemmel kísérése, turisztikai adatgyűjtés.
· Turisztikai célokat szolgáló együttműködés a Martfű Termál SPA-val. Közös martfűi kiadványok, információk, fakultatív programok megjelentetése az önkormányzat és a Termál SPA tájékoztató felületein (honlapok, recepciók, tájékozató táblák, szórólapok)
· Martfű nevéhez köthető, hagyományteremtő kulturális, szórakoztató rendezvények tervezése, kommunikálása a környező településeken, valamint egyéb, régiós médiumokban való megjelentetése.
          Örökzöld Tisza Fesztivál és Május 1-jei Majális  reklámköltségei: 
· Rádió reklámok: 2 rádióban hirdetve 2 program, egyenként 5 napon keresztül, összesen 40 reklám spot. Tervezett költség: 160 ezer Ft +áfa
· Plakátok: rendezvényenként 40 db plakát, összesen 80 db.  Tervezett költség összesen 20 ezer ft+Áfa.

· Szórólapok: A5, 4 oldalas méretben, 4 színnyomással rendezvényenként 3000db, összesen 6000 db. Tervezett költség: 260 ezer Ft +áfa.
· Turisztikai egyesületekkel (Alföld Szíve Turisztikai Egyesület, Tiszazugi Turisztikai Szövegség, Magyar Fürdővárosok Szövetsége) kapcsolattartás, egyesületi tagként turisztikai kiállításokon megjelenés bemutatkozó anyagokkal. 
· Általános városbemutató kiadvány készítés tervezett költsége 170 ezer Ft.+áfa.
· Turisztikai kiadvány készítés tervezett költsége: 170ezer Ft. +áfa.

· Kihelyezhető turisztikai banner (állvány) 20 ezer Ft+ áfa.
· Kedvező városkép, városkapu kialakításának kezdő munkálatai az Integrált Városfejlesztési Stratégiában foglaltak alapján. A vasút környezetének rendezése a képviselő testület külön döntése alapján.  
· A Tisza Ipartelep kerítésének felújítása, a 2015. évi költségvetésben tervezettek szerint.
Martfű, 2015. február 13. 
Városmarketing Csoport

